ПРОЕКТ!



ДОГОВОР
ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:


„ДОСТАВКА НА ХРАНИТЕЛНИ ПРОДУКТИ ЗА НУЖДИТЕ НА 48 ДГ „БРАТЯ ГРИМ“ - РАЙОН “СЕРДИКА” -  СТОЛИЧНА ОБЩИНА, 


Днес, .................... 2020 г. в гр. София, се сключи настоящият договор между: 

1. 48 ДГ „Братя Грим“, гр. София, СО - район „Сердика”, ул. Марин Дачев Христов №5, представлявано от Петя Йосифова – директор, БУЛСТАТ 000675332, в качеството на директор, наричан по-долу за краткост „ВЪЗЛОЖИТЕЛ”, от една страна
и
2. ........................................................................................., със седалище и адрес на управление гр. …………...................................................................., ЕИК/код по регистър БУЛСТАТ/регистрационен номер или друг идентификационен код на участника (ако изпълнителят е лице, установено в друга държава членка на ЕС или трета страна) …................................................................, идентификационен номер по ДДС .......................................................... (ако има регистрация), 
представлявано от ......………….........................................., от друга страна, наричана по-долу ИЗПЪЛНИТЕЛ, 
(ВЪЗЛОЖИТЕЛЯТ и ИЗПЪЛНИТЕЛЯТ, наричани заедно „Страните“, а всеки от тях поотделно „Страна“), на основание чл. 112, ал. 1 от ЗОП и влязло в сила Решение № ................................./......................... 2020 г. на ВЪЗЛОЖИТЕЛЯ за определяне на изпълнител на обществена поръчка с предмет: „ДОСТАВКА НА ХРАНИТЕЛНИ ПРОДУКТИ ЗА НУЖДИТЕ НА 48 ДГ „БРАТЯ ГРИМ“ - РАЙОН “СЕРДИКА” -  СТОЛИЧНА ОБЩИНА,
се сключи настоящият договор за следното: 

I. ПРЕДМЕТ НА ДОГОВОРА
Чл. 1. (1). ВЪЗЛОЖИТЕЛЯТ възлага, а ИЗПЪЛНИТЕЛЯТ приема да доставя хранителни продукти съгласно Техническата спецификация - Приложение №1, представляваща неразделна част от настоящия договор, по писмени заявки на ВЪЗЛОЖИТЕЛЯ  и съгласно подробно уговорените условия в настоящия договор.
(2) ИЗПЪЛНИТЕЛЯТ се задължава да изпълни предмета на договора, в съответствие с действащите нормативни актове и стандарти, изискванията на ВЪЗЛОЖИТЕЛЯ, определени в Техническата спецификация, и офертата, въз основа на която е определен ИЗПЪЛНИТЕЛЯ на обществената поръчка, представляваща неразделна част от договора.
(3) Предвидените количества готова кухненска продукция, изчислени на база на броя на хранодните, заложени в Техническата спецификация, са прогнозни, приблизително необходими за срока на действие на договора и са съобразени с предвидените средства в бюджета на ДГ 48 “Братя Грим“, гр. София, СО - район „Сердика”, ул. Марин Дачев Христов №5.
(4) Възложителят си запазва правото:  
1. да променя (да намалява и/или увеличава) количествата от доставените хранителни продукти според своите конкретни потребности в рамките на предвидените средства по договора;  
2. да не заявява цялото количество  от предвидените в Техническата спецификация хранителни продукти в зависимост от конкретните нужди на детската градина.


II. СРОК НА ДОГОВОРА И МЯСТО НА ИЗПЪЛНЕНИЕ.

Чл. 2.(1). Договорът влиза в сила от ……………………….…..……. и е със срок на действие 12 месеца или до достигане на прогнозната стойност, което от двете обстоятелства настъпи първо. 

III. ЦЕНА И НАЧИН НА ПЛАЩАНЕ
Чл. 3.(1). Доставната цена на хранителните продукти е съгласно Ценовото предложение на ИЗПЪЛНИТЕЛЯ - Приложение № 3, представляващо неразделна част от настоящия договор,  и включва всички разходи по доставката, франко складовете на ВЪЗЛОЖИТЕЛЯ на адрес: ДГ 48 “Братя Грим“, гр. София, СО - район „Сердика”, ул. Марин Дачев Христов №5. 
Общата цена за цялостно изпълнение на поръчката (за доставка на всички хранителни продукти в съответните количества, определени в предмета на поръчката) съгласно Ценовото предложение на ИЗПЪЛНИТЕЛЯ е в размер на ………… лв. без ДДС (словом: ……………………….…….. лева).
Чл. 4.(1). Заплащането на доставените хранителни продукти се извършва от ВЪЗЛОЖИТЕЛЯ в срок до ................................... дни след приемане на доставката от ВЪЗЛОЖИТЕЛЯ и представяне на надлежна фактура, издадена от ИЗПЪЛНИТЕЛЯ, по банков път по следната банкова сметка (в лева):
Банка:……………………………………………...........      
BIC:................................................................................... 
IBAN:………............................................……………….
(2) ИЗПЪЛНИТЕЛЯТ е длъжен да уведоми писмено ВЪЗЛОЖИТЕЛЯ при промяна на банковата си сметка в срок до 3 дни от датата на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, се счита че плащанията са извършени надлежно.
(3) Когато част от хранителните продукти се доставят от подизпълнител, ВЪЗЛОЖИТЕЛЯТ може да заплати цената на тази доставка директно на подизпълнителя въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ.
(4)  В случаите по ал.3 ИЗПЪЛНИТЕЛЯТ е длъжен да предостави на ВЪЗЛОЖИТЕЛЯ искането на подизпълнителя в 15-дневен срок от получаването му заедно със становище, от което е видно дали оспорва съответното плащане или част от него като недължимо.  
(5) ВЪЗЛОЖИТЕЛЯТ има право да откаже плащане на подизпълнителя, когато искането му за плащане е оспорено от ИЗПЪЛНИТЕЛЯ, до момента на отстраняване на причината за отказа.

IV. ПPABA И ЗАДЪЛЖЕНИЯ НА ИЗПЪЛНИТЕЛЯ
Чл. 5. (1). ИЗПЪЛНИТЕЛЯТ има право:
1. Да изисква от ВЪЗЛОЖИТЕЛЯ съдействие и информация, необходими за извършването на услугата; 
	(2) Да получи уговореното възнаграждение след изпълнение на услугите, предмет на настоящия договор.
	(3) Да получи необходимото съдействие от ВЪЗЛОЖИТЕЛЯ за изпълнение на предмета на договора и цената за доставените хранителни продукти  при условията, реда и сроковете, определени в този договор.
Чл. 6. ИЗПЪЛНИТЕЛЯТ се задължава:
(1)Да изпълни предмета на договора с грижата на добрия търговец.
(2) При подписване на договора ИЗПЪЛНИТЕЛЯТ представя гаранция за изпълнение, в размер на …………..…………… лева.
(3) Да издава на ВЪЗЛОЖИТЕЛЯ фактура за всяка извършена доставка съгласно изискванията на действащото българско законодателство.
(4) Да доставя хранителните продукти /наричани в този договор стоки/те“/ с етикети на български език, които да съдържат информация за вида на стоката, качеството, датата на производство, срокът на годност, произход и идентичност, франко складовете на ВЪЗЛОЖИТЕЛЯ и съгласно заявката му, в рамките на работното време.
(5) Опаковката на стоките трябва да бъде подходяща за ръчна и механизирана товаро-разтоварна дейност.
(6) Да доставя хранителни продукти при строго спазване на санитарно-хигиенните изисквания за транспортните средства, придружени със съответните удостоверения за регистрация, издадени от компетентните органи съгласно действащото българско законодателство.
(7) Стоката се доставя, придружена от: стокова разписка/търговски документ, съдържащ номер на партида, регистрационен номер на предприятието и др. изискуеми реквизити съгласно действащите нормативни актове и санитарно-хигиенни предписания.
(8) При доставка в складовете на ВЪЗЛОЖИТЕЛЯ стоката трябва да се придружава от лице, упълномощено да подписва от името на ИЗПЪЛНИТЕЛЯ приемо-предавателен документ по отношение количеството и качеството на доставените продукти.
Чл. 7. (1). ИЗПЪЛНИТЕЛЯТ е длъжен да доставя само безопасни, годни за консумация и неувреждащи здравето на хората хранителни продукти по смисъла, на чл.20 от Закона за храните. Ако открие, че стоката не е безопасна за консумация, ИЗПЪЛНИТЕЛЯТ е длъжен:
1. да изтегли от складовете на ВЪЗЛОЖИТЕЛЯ стоките, представляващи заплаха за живота и здравето на потребителите, като незабавно информира ВЪЗЛОЖИТЕЛЯ за всички рискове, свързани с употреба на продуктите;
2. незабавно да предприеме действия за заместване на продуктите с други годни за употреба.
Чл. 8. (1). През срока на годност съгласно БДС, ИЗПЪЛНИТЕЛЯТ отговаря за несъответствие на заявените качества на хранителните продукти, при правилно съхранение от страна на ВЪЗЛОЖИТЕЛЯ, респ. неговите работници/ служители, като е длъжен за своя сметка да отстрани  проявилите се недостатъците в срока за предявяване на рекламации.
(2) ИЗПЪЛНИТЕЛЯТ се задължава да приема и урежда по уговорения ред надлежно предявените от Възложителя рекламации за количеството и качеството на доставените хранителни продукти и в срок до 1 (един) работен час, след надлежно уведомление, е длъжен да замени некачествената хранителни стоки с качествени. 
(3) ИЗПЪЛНИТЕЛЯТ се задължава, по искане от страна на упълномощени от ВЪЗЛОЖИТЕЛЯ контролни органи и лица, да осигури достъп до складовете си за извършване на проверка на качественото състояние на стоките, подлежащи на доставка по настоящия договор.
(4) ИЗПЪЛНИТЕЛЯТ се задължава, да не предоставя информация и документи на трети лица относно изпълнението на поръчката, както и да не използва информация, станала му известна при и по повод изпълнението на задълженията му по настоящия договор.
(5) Да предприеме всички необходими мерки за избягване на конфликт на интереси, както и да уведоми незабавно Възложителя относно обстоятелство, което предизвиква или може да предизвика подобен конфликт.
(6) Да не разкрива по какъвто и да е начин пред трети лица информацията, предоставена му от ВЪЗЛОЖИТЕЛЯ или станала му известна във връзка или по повод извършването на услугата, предмет на договора.
(7) Да спазва приложимото законодателство в областта на личните данни и Регламент (ЕС) 2016/679 General Data Protection Regulation (GDPR), като предприеме всички необходими действия и мерки за защита на личните данни, до които има достъп при изпълнение на настоящия договор.


V. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 7. ВЪЗЛОЖИТЕЛЯТ се задължава:
(1) ВЪЗЛОЖИТЕЛЯТ, респ. упълномощените от него служители, приемат доставяните стоки в складовете срещу стокова разписка или търговски документ, съдържащ вида на доставяния хранителен продукт, количество, номер на партида, регистрационен номер на предприятието и др. изискуеми реквизити, след оценяване на съответствието й с изискванията на договора и нормативните актове, което се удостоверява от ИЗПЪЛНИТЕЛЯ чрез представяне на документите, посочени по-горе в настоящия договор. 
(2) При наличие на мотивирани възражения от упълномощените представители на ВЪЗЛОЖИТЕЛЯ, същите могат да откажат да приемат стоката, за която не са представени документи по т.7 от настоящия договор, както и ако стоката не отговаря на изискванията на Системата за управление на безопасност на храните, БДС, EN ISO 22000:2005 /или еквивалент/ съгласно т.56 от ДР на Закона за храните, съгласно условията на договора.
(3) При възникване на спор относно качеството на доставената стока, контролни проби се вземат от оторизиран съгласно закона орган, в присъствието на представители на ВЪЗЛОЖИТЕЛЯ и ИЗПЪЛНИТЕЛЯ, упълномощени от тях лица, по възможност още в същия ден на доставката, но не по-късно от следващия работен ден. За арбитражен и разрешаващ спора ще се счита протокола от анализа на оторизирания орган /Дирекция контрол по храните към МЗХ, Дирекция по растениевъдство и контрол на качеството на пресните плодове и зеленчуци към M3, БАБХ, РЗИ, оторизирана лаборатория/, като разходите за това са за сметка на ИЗПЪЛНИТЕЛЯ.
(4) Да съхранява предадения с доставката амбалаж на ИЗПЪЛНИТЕЛЯ /пластмасови касетки и/или кашони и др. такива/ и след освобождаването му да го връща на ИЗПЪЛНИТЕЛЯ във вида, в който е получен. При установяване на липса и/или унищожаване на доставения амбалаж, ВЪЗЛОЖИТЕЛЯТ дължи обезщетение в размер на левовата равностойност на невърнатия амбалаж, като ВЪЗЛОЖИТЕЛЯТ има право да потърси регресна отговорност от своите работници/служители и/или трути лица, виновни за липсата/ унищожаването на амбалажа.
Чл. 8. (1).ВЪЗЛОЖИТЕЛЯТ, чрез упълномощен от него служител/и, е длъжен да представя писмена заявка на ИЗПЪЛНИТЕЛЯ всеки четвъртък, до 16:00 часа за необходимата доставка за следващата седмица.
(2) Заявката следва да се предоставя по електронен път и се изготвя по предвалително съгласуван между страните образец, като съдържа подробно описание на заявените артикули и график за доставката им.
Чл. 9. (1).ВЪЗЛОЖИТЕЛЯТ има право:
1. Във всеки един момент от изпълнението на договора да извършва проверка чрез оторизирани контролни органи в обектите на ИЗПЪЛНИТЕЛЯ и складовете – място на доставката, относно качество, количества, стадии на изпълнение, технически параметри и др. на стоките, без това да пречи на оперативната дейност на ИЗПЪЛНИТЕЛЯ.	
2. На рекламация в случай, че доставена стока е опасна за здравето и безопасността на потребителя, след представяне на протокол за изпитване от оторизиран орган.
3. При откриването на скрити дефекти на стоката, за които ВЪЗЛОЖИТЕЛЯТ не е знаел и не е могъл да узнае при приемането й, същият е длъжни незабавно да уведоми ИЗПЪЛНИТЕЛЯ. ВЪЗЛОЖИТЕЛЯТ има право да иска заменяне на дефектната стока с нова или връщане на част от цената, ако ИЗПЪЛНИТЕЛЯТ не е действал добросъвестно и не е изпълнил задълженията си, посочени в договора и предписани от закона.

VІ. ГАРАНЦИЯ ЗА ИЗПЪЛНЕНИЕ
Чл. 10. (1) Преди сключване на договора, ИЗПЪЛНИТЕЛЯТ представя безусловна и неотменима гаранция за добро изпълнение  в размер 3 (три) на сто от стойността на договора по чл. 3. В случай, че се представя банкова гаранция, същата следва да е безусловна и неотменима и със срок на валидност 30 (тридесет) дни след изтичане на срока на изпълнение на договора.
(2) Гаранцията се предоставя в една от формите по чл. 111, ал. 5 от ЗОП по избор на ИЗПЪЛНИТЕЛЯ. 
(3) ВЪЗЛОЖИТЕЛЯТ освобождава гаранцията за добро изпълнение в срок до 30 (тридесет) дни след приключване на договора и приемане на работата, без да дължи лихви за периода, през който средствата законно са престояли при него. 
Чл. 11. ВЪЗЛОЖИТЕЛЯТ може да задържи гаранцията за изпълнение на договора, ако: 
1. В процеса на неговото изпълнение, възникне спор между страните, който е внесен за решаване от компетентен съд; 
2. Ако ИЗПЪЛНИТЕЛЯТ не започне работа по изпълнение на договора или договорът бъде развален по негова вина, както и в случаите на лошо, частично и друго неизпълнение. В тези случаи, задържаната гаранция не изчерпва правата на ВЪЗЛОЖИТЕЛЯ да търси обезщетение в по-голям размер.


VII. ОТГОВОРНОСТ И САНКЦИИ

Чл. 12.(1).ВЪЗЛОЖИТЕЛЯТ си запазва правото на рекламация и отказ от плащане на доставка при установяване на отклонения в количеството и/или качеството на доставените хранителни продукти, въз основа на представените анализи съгласно условията на договора, като всички произтичащи от това неблагоприятни последици са за сметка на ИЗПЪЛНИТЕЛЯ.
(2). При установяване на неизпълнение, вкл. неточно, некачествено изпълнение на три или повече доставки, заявени при условията на настоящия договор, в рамките на един месец, ВЪЗЛОЖИТЕЛЯТ има право да прекрати договора без предизвестие.
(3). При възникване на спор относно качеството на стоката, за арбитраж ще се счита анализа на акредитирана лаборатория, който ще бъде основание за предприемане на действия от ВЪЗЛОЖИТЕЛЯ в случай на отказ от ИЗПЪЛНИТЕЛЯ за подмени на стоката.
Чл. 13.(1). Страните имат право да прекратят договора в случай на неизпълнение, при условията и по реда, предвидени съгласно действащото българско законодателство.
(2). В случай на прекратяване на договора по вина, неизправната страна дължи на изправната неустойка за претърпените вреди в размер на 3% /три процента/ от стойността на договора.
(3). ВЪЗЛОЖИТЕЛЯТ осъществява правото си по предходната точка чрез задържане на гаранцията за изпълнение, представена от ИЗПЪЛНИТЕЛЯ при сключване на договора.
Чл. 14.(1).При забава на доставките от страна на ИЗПЪЛНИТЕЛЯ, заявени при условията на настоящия договор, той дължи на ВЪЗЛОЖИТЕЛЯ неустойка в размер на 3% /три процента/ от стойността на доставката за всеки просрочен ден, но не повече от 9% /девет/ процента от стойността на недоставената в срок стока.
(2).  Ако забавата продължи повече от три дни, ВЪЗЛОЖИТЕЛЯТ има право да отправи писмено предупреждение до ИЗПЪЛНИТЕЛЯ за прекратяване на договора, като това не ограничава останалите му права в случай на неизпълнение съгласно настоящия договор и закона. 
(3).  При забава или непредставяне на заявките по уговорения в договора ред, ИЗПЪЛНИТЕЛЯТ не е длъжен да извърши доставката в указаните срокове и има право да поиска потвърждаване/извършване на заявката по надлежно уговорения ред от упълномощения за това служител на ВЪЗЛОЖИТЕЛЯ. 
(4) В случай, че ИЗПЪЛНИТЕЛЯТ не изпълни или преустанови изпълнението на доставките, същият дължи неустойка в размер на 100% (сто процента) за нея. В този случай неустойката представлява стойността на неизпълнената доставка/дейност. 
(5) В случай на некачествено, частично или лошо изпълнение, Изпълнителят дължи на Възложителя неустойка в размер на 10% (десет процента) от стойността на съответната доставка, като Възложителят има право да развали договора ако изпълнението е станало невъзможно изцяло или отчасти или ако повече от два пъти доставката/доставките се изпълняват некачествено, частично или лошо. Стойността (цената) на задължението се определя съгласно ценовата оферта на Изпълнителя.
(6) Изплащането на неустойката не лишава изправната страна от правото да търси реално изпълнение и обезщетение за претърпени вреди и пропуснати ползи.


VІІI.  ФОРСМАЖОРНИ ОБСТОЯТЕЛСТВА
Чл. 15. (1) Страните по настоящия договор не дължат обезщетение за претърпени вреди и загуби, в случай, че последните са причинени от непреодолима сила.
(2) В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.
(3) Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 14 (четиринадесет) дни от настъпването на непреодолимата сила. При неуведомяване се дължи обезщетение за настъпилите от това вреди.
(4) Докато трае непреодолимата сила, изпълнението на задълженията и свързаните с тях насрещни задължения се спира.


IX. ПРЕКРАТЯВАНЕ НА ДОГОВОРА
Чл. 16. Настоящият договор се прекратява с:
1. изпълнение на възложеното в чл. 1 от същия;
2. по взаимно съгласие между страните, изразено в писмена форма;
3. едностранно без предизвестие от ВЪЗЛОЖИТЕЛЯ при неизпълнения на задължения на ИЗПЪЛНИТЕЛЯ, посочени в настоящия договор;
4. с изтичане на срока на договора или с достигане на предвидената стойност;
5. с едномесечно писмено предизвестие, отправено от изправната до неизправната страна, в случай на виновно неизпълнение на задълженията на една от страните по договора;
6. при констатирани нередности и/или конфликт на интереси – с изпращане на едностранно писмено предизвестие от Възложителя до Изпълнителя;
7. в други случаи, уредени в закона.
Чл. 17. Възложителят може да прекрати договора едностранно с едномесечно писмено предизвестие без да дължи неустойка и обезщетения и без необходимост от допълнителна обосновка като уреди всички финансови отношения с Изпълнителя относно изпълнените и приети от Възложителя доставки на хранителни продукти.


X. КЛАУЗИ ВЪВ ВРЪЗКА С РЕГЛАМЕНТ 2016/679 НА ЕВРОПЕЙСКИЯ ПАРЛАМЕНТ И НА СЪВЕТА ОТ 27 АПРИЛ 2016 ГОДИНА 
Чл.18.(1) Toзи раздел урежда защитата на личните данни, които се обработват за целите на сключването на изпълнението на договора между Администратора (ВЪЗЛОЖИТЕЛ по договора) и Обработващия личните данни (Изпълнител по договора). Страните се задължават да спазват изискванията на Регламент 2016/679 на Европейския парламент и Съвета относно защитата на физически лица във връзка с обработването на лични данни и относно свободното движение на такива данни (Регламента).
(2) ИЗПЪЛНИТЕЛЯТ се задължава да обработва личните данни, които получава от ВЪЗЛОЖИТЕЛЯТ единствено за изпълнение на задачите по този договор в съответствие с принципите за защита на личните данни, заложени в Общия регламент за защита на личните данни (ЕС) 2016/679 на Европейския парламент и на Съвета, в частност чрез:
0. ограничаване на обработването на лични данни само до необходимите за изпълнението на предмета на договора дейности; 
0. обработка на личните данни на компютрите и другите технически носители на информация в съответствие с приетите вътрешни правила от страна на ИЗПЪЛНИТЕЛЯ, в които се регламентират мерките за защита на лични данни, както при обработка, така и при съхранение.
	(3) При достъпа до лични данни, Обработващият обработва данните само по документирано нареждане на Администратора, като няма право да ги използва за цели извън посочените в предмета на договора, да ги предава на друг администратор, обработващ или трета държава или международна организация, без разрешението на Администратора. 
Чл. 19. За неуредените с настоящия раздел въпроси, свързани със защитата на личните данни, се прилагат изискванията на Общия регламент относно защитата на данните и националното законодателство на Република България. 

XI. ДРУГИ УСЛОВИЯ  
Чл.20. ВЪЗЛОЖИТЕЛЯТ чрез упълномощеното лице може да променя определените количества в седмичните заявки в зависимост от реалните потребности на ВЪЗЛОЖИТЕЛЯ, но не по-късно от 24 часа преди съответната доставка, като писмено или по телефон/факс уведоми за това ИЗПЪЛНИТЕЛЯ.
Чл.21. Освен ако изрично не е уговорено друго в настоящия договор, всички съобщения или уведомления между страните ще бъдат извършвани в писмена форма, която ще се смята за спазена и при отправянето им по факс. Съобщенията следва да се адресират, както следва:


XII. ЗАКЛЮЧИТЕЛНИ РАЗПОРЕДБИ
Чл. 22. Страните по настоящия договор ще решават спорове, възникнали в процеса на изпълнението му, по взаимно съгласие, а при не постигане на съгласие, въпросът ще се отнася за решаване пред компетентния съд по реда на ГПК.

Чл. 23. За неуредените в настоящия договор въпроси се прилагат разпоредбите на действащото законодателство в Република България.

Чл.24. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.
Този Договор се състои от ……………….... страници и е изготвен и подписан  в 2 (два) еднообразни екземпляра – по един за всяка от страните.

Приложения:
Към този Договор се прилагат и са неразделна част от него следните приложения:
1. Технически спецификации на ВЪЗЛОЖИТЕЛЯ 
2. Техническо предложение на ИЗПЪЛНИТЕЛЯ;
3. Ценово предложение на ИЗПЪЛНИТЕЛЯ.



ВЪЗЛОЖИТЕЛ:						ИЗПЪЛНИТЕЛ	                         	

Подпис: …………………………				Подпис: ………………………

Име: ………………….					Име:   

[bookmark: _GoBack]Длъжност: Директор на ДГ 48				Длъжност: 
							


Дата:								Дата:



Подпис:………………………….

Име: ………………………..….. – лице с право на 
втори подпис

Длъжност: ……………………………….

Дата:

